Guri Norstrøm

Guri Norstrøm (født 1980) er en norsk journalist og statsviter som har vært ansatt i NRK siden 2013. Hun har primært jobbet med utenriksstoff og har blant annet vært korrespondent i Berlin.

Hun har en master i sammenlignende politikk fra London School of Economics. Hun har også en bachelor i journalistikk og spansk fra Universitetet i Nordland og Universidade de Santiago de Compostela og en bachelor i russisk og utviklingsstudier fra Universitetet i Bergen.

Hun har vært tilknyttet NRKs utenriksredaksjon på Marienlyst i Oslo siden mars 2013. Fra 2015 til 2019 var hunEuropakorrespondent for NRK med base i Berlin. Norstrøm har vært korrespondentvikar ved NRKs kontor i Moskva ved tre anledninger i 2018.  Før NRK jobbet hun som utenriksreporter i TV2,  journalist i Smaalenenes Avis og i Glåmdalen. Norstrøm har bodd i Ecuador, Tyskland, Spania, Storbritannia og Kasakhstan.

Norstrøm er vokst opp i Askim i Østfold.

 Referanser 

Kategori:Norske journalister
Kategori:NRK-korrespondenter
Kategori:NRK-journalister
Kategori:Personer fra Askim kommune